Nafarroako Parlamentuko Mahaiak, 2020ko irailaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, NUPek antolatu duen “Apartheid en Palestina y la criminalización de la solidaridad” udako ikastaroko txostengileei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Unibertsitateko, Berrikuntzako eta Eraldaketa Digitaleko Batzordean izapidetzea.

Iruñean, 2020ko irailaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduko 190, 191 eta 192. artikuluetan ezarritakoaren babesean, honako galdera hau aurkezten du, Unibertsitateko, Berrikuntzako eta Eraldaketa Digitaleko kontseilari Juan Cruz Cigudosa jaunak hurrengo Osoko Bilkuran ahoz erantzun dezan:

Zure ustez, Nafarroako Unibertsitate Publikoan sartzen ahal dira Sodepazek NUPen antolatutako “Apartheid en Palestina y la criminalización de la solidaridad” udako ikastaroaren edukiak eta ikastaroko txostengileen profilak, ezen antisemitismoa bultzatuz enpresen, erakundeen eta are jatorri israeldarreko pertsonen boikot eta kriminalizazio adierazpenak sustatzen baitituzte?

Iruñean, 2020ko irailaren 11n

Foru parlamentaria: Carlos Pérez-Nievas López de Goicoechea